wannaphong/clean_thaiwikipedia huggingface dataset:
# พระเทพบิดร
พระเทพบิดร หรือจดหมายเหตุกรุงเก่าเรียก พระเชษฐบิดร เป็นเทพตามความเชื่อของราชวงศ์ไทย ซึ่งจำลองเป็นพระพุทธรูปหุ้มเงินประดิษฐานไว้ในพระบรมมหาราชวัง และเชื้อพระวงศ์กับเหล่าขุนนางต้องสักการบูชาก่อนทำพระราชพิธีถือน้ำพิพัฒน์สัตยา

 ประวัติ 
หลังสมเด็จพระรามาธิบดีที่ 1 สวรรคต ในพ.ศ. 1912 ได้มีการสร้างพระบรมรูปของสมเด็จพระรามาธิบดีที่ 1 โดยขนานนามว่า พระเชษฐบิดร ให้ประชาชนสักการะในฐานะเทพารักษ์ประจำพระนคร และกรมพระยาดำรงราชานุภาพทรงสันนิษฐานว่า น่าจะจำลองเป็นรูปพระนารายณ์อวตาร ครั้นถึงเวลาพิธีถือน้ำพระพิพัฒน์สัตยา เหล่าข้าราชการก็จะต้องสักการะพระเชษฐบิดรก่อน แล้วจึงไปกราบบูชาพระรัตนตรัย และเข้าไปรับน้ำพระพิพัฒน์สัตยาตามลำดับ กลายเป็นประเพณีปฏิบัติตลอดมาจนเสียกรุงศรีอยุธยาใน พ.ศ. 2310การปกครองสังคมสมัยอยุธยา 

ในสมัยกรุงศรีอยุธยา รูปพระเชษฐบิดรประดิษฐานอยู่ที่วัดพระศรีสรรเพชญ์ แต่เมื่อเสียกรุงศรีอยุธยาครั้งที่สอง พระเชษฐบิดรถูกทำลายลงด้วย สมเด็จพระเจ้าตากสินทรงอัญเชิญซากนั้นมาบูรณะเป็นพระพุทธรูป แล้วประดิษฐานไว้ ณ ซุ้มปรางค์วัดพุทไธสวรรย์ พระนครศรีอยุธยา

 ปัจจุบัน 
ในสมัยพระบาทสมเด็จพระพุทธยอดฟ้าจุฬาโลก เมื่อสร้างกรุงเทพมหานครนั้น พระมหากษัตริย์มีพระราชดำริให้รื้อฟื้นประเพณีถือน้ำพระพิพัฒน์สัตยา จึงโปรดให้อัญเชิญพระพุทธรูปพระเทพบิดรนั้นมาประดิษฐาน ณ กรุงรัตนโกสินทร์ โดยมีรับสั่งให้สร้างพระวิหาร ณ พระบรมมหาราชวังเพื่อใช้สำหรับประดิษฐานพระเทพบิดรเป็นการเฉพาะ และพระราชทานนามว่า ปราสาทพระเทพบิดร เพื่อสืบสานประเพณีให้เหมือนสมัยกรุงศรีอยุธยา

ต่อมาในรัชสมัยพระบาทสมเด็จพระนั่งเกล้าเจ้าอยู่หัว พระเทพบิดรหายไปจากปราสาทฯ กรมพระยาดำรงราชานุภาพทรงสันนิษฐานว่า รัชกาลที่ 3 อาจโปรดให้รื้อปราสาทพระเทพบิดรและหอนากเดิมที่ตั้งใกล้กันนั้นออก จากนั้น จึงทรงให้สร้างวิหารขึ่้นใหม่ซึ่งใหญ่กว่าเดิมและใช้เป็นที่เก็บอัฐิของเหล่าเจ้านาย เมื่อรื้อเสร็จแล้ว จึงย้ายองค์พระเทพบิดรและพระนากไปประดิษฐานไว้ที่วิหารของพระธาตุแทนมาจนถึงปัจจุบัน
# หนูขนเสี้ยน
{{Taxobox
| name = 
| fossil_range = ไพลโอซีนยุคสุดท้าย - ปัจจุบัน
| image = Tikus.jpg
| image_caption = หนูขนเสี้ยนปลายหางพู่ (N. cremoriventer)
|| regnum = Animalia
| phylum = Chordata
| classis = Mammalia
| ordo = Rodentia
| familia = Muridae
| subfamilia = Murinae
| genus = Niviventer
| genus_authority = Marshall, 1976
| subdivision_ranks = สกุล<ref>{{ITIS|id=585057|taxon=Niviventer}}</ref>
| subdivision = * Niviventer andersoni Niviventer brahma Niviventer cameroni Niviventer confucianus Niviventer coninga Niviventer cremoriventer Niviventer culturatus Niviventer eha Niviventer excelsior Niviventer fraternus Niviventer fulvescens Niviventer hinpoon Niviventer langbianis Niviventer lepturus Niviventer lotipes (Allen, 1926) (ชื่อเก่าคือ N. tenaster)
 Niviventer niviventer Niviventer rapit Niviventer tenaster}}
หนูขนเสี้ยน (สกุล: Niviventer) เป็นสกุลของสัตว์เลี้ยงลูกด้วยนมขนาดเล็กสกุลหนึ่ง ในอันดับสัตว์ฟันแทะ (Rodentia) ใช้ชื่อวิทยาศาสตร์ว่า Niviventer ในวงศ์ย่อย Murinae ในวงศ์ใหญ่ Muridae

มีลักษณะโดยรวมเป็นหนูขนาดเล็ก สภาพทั่วไปคล้ายกับหนูในสกุล Rattus ซึ่งเดิมเคยถูกจัดให้เป็นสกุลย่อยในสกุลนี้ แต่มีขนาดเล็กกว่า 
ซึ่งปัจจุบันได้ถูกแยกออกมาเป็นสกุลต่างหากร่วมกับสกุล Maxomys และสกุล Leopoldamys โดยนักอนุกรมวิธานในปี ค.ศ. 1979Musser, G. G. and M. D. Carleton. 2005. Superfamily Muroidea. Pp. 894-1531 in Mammal Species of the World a Taxonomic and Geographic Reference. D. E. Wilson and D. M. Reeder eds. Johns Hopkins University Press, Baltimore. แต่มีขนที่แข็งขึ้นแซมบนลำตัวทางด้านหลัง เมื่อเอามือลูบดูจะรู้สึกตำมือคล้ายกับหนามหรือเสี้ยน อันเป็นที่มาของชื่อเรียก  ความยาวหางมีขนาดความยาวพอ ๆ กับลำตัว

ปัจจุบันมีการอนุกรมวิธานไว้ทั้งหมด 18 ชนิด (ดูในตาราง) พบในประเทศไทยทั้งหมด 6 ชนิด หน้า 158-183, สัตว์เลี้ยงลูกด้วยนมในประเทศไทยและภูมิภาคอินโดจีน (กรุงเทพมหานคร, พ.ศ. 2543) โดย กองทุนสัตว์ป่าโลก ISBN 974-87081-5-2  โดยมีชนิดที่สำคัญคือ หนูขนเสี้ยนเขาหินปูน (N. hinpoon'') ซึ่งเป็นหนูที่มีการกระจายพันธุ์ในวงแคบมาก กล่าวคือ จะพบเฉพาะในถ้ำหินปูนในแถบจังหวัดภาคกลางในประเทศไทยเท่านั้น เช่น จังหวัดกาญจนบุรี, สระบุรี และลพบุรีเท่านั้น นณณ์ ผาณิตวงศ์, ชีวิตที่ถูกลืม บนเขาหินปูนแห่งจังหวัดสระบุรี สารคดี
# วงศ์เฮดจ์ฮอก
วงศ์เฮดจ์ฮอก (, วงศ์: Erinaceidae) เป็นวงศ์ของสัตว์เลี้ยงลูกด้วยนมในอันดับ Eulipotyphla ใช้ชื่อวิทยาศาสตร์ว่า Erinaceidae 

ลักษณะโดยรวมของสัตว์ที่อยู่ในวงศ์นี้ เป็นสัตว์ขนาดเล็ก กินแมลงเป็นอาหาร มีทั้งออกหากินในเวลากลางวัน และออกหากินในเวลากลางคืน อาศัยอยู่บนพื้นและบนต้นไม้ ยืนด้วยฝ่าเท้า มีสมองส่วนรับกลิ่นเจริญดี แต่สายตาไม่ดี นอกจากกินแมลงแล้วยังอาจจะยังกินสัตว์ขนาดเล็กกว่าหรือพืชและผลไม้เป็นอาหาร สัตววิทยา (การจัดหมวดหมู่สัตว์เลี้ยงลูกด้วยน้ำนม), บพิธ-นันทพร จารุพันธุ์, สำนักพิมพ์มหาวิทยาลัยเกษตรศาสตร์, 2547, หน้า 414 - 416

จำแนกออกได้ 10 สกุล (ดูในตาราง) 24 ชนิด โดยที่รู้จักกันเป็นอย่างดี คือ เฮดจ์ฮอก (Erinaceinae) ซึ่งเป็นสัตว์ขนาดเล็กมีขนที่เป็นหนามแข็งขนาดเล็กคล้ายเม่นซึ่งอยู่ในอันดับสัตว์ฟันแทะ (Rodentia) พบกระจายพันธุ์ในภูมิภาคยุโรป สำหรับในประเทศไทยพบ 2 เท่านั้น คือ หนูเหม็น (Echinosorex gymnurus) หรือสาโท ที่มีลักษณะคล้ายหนูแต่มีขนาดใหญ่กว่า และมีกลิ่นตัวเหม็นอย่างรุนแรงคล้ายกับกลิ่นของแอมโมเนียHutterer, Rainer (16 November 2005). Wilson, Don E., and Reeder, DeeAnn M.. ed. Mammal Species of the World (3rd ed.). Baltimore: Johns Hopkins University Press, 2 vols. (2142 pp.). pp. 212–219. ISBN 978-0-8018-8221-0. OCLC 62265494. http://www.bucknell.edu/msw3/browse.asp?id=13600002 . หนูเหม็น และหนูผีหางหมู (Hylomys suillus)ชื่อวิทยาศาสตร์ Hylomys suillus
# ทรูเอ็กไซต์
ทรูเอ็กซ์ไซท์ (เดิมชื่อ ยูบีซี เอ็กซ์ไซท์) เป็นช่องรายการวาไรตี้ทุกรูปแบบ และเกมโชว์จากต่างประเทศ เช่น ประเทศญี่ปุ่น เกาหลี ไต้หวัน สหรัฐอเมริกา เป็นต้น มาออกอากาศในช่องนี้ และได้คัดรายการยอดนิยมนำมาพากย์เสียงภาษาไทยโดยส่วนใหญ่ ออกอากาศตลอด 24 ชั่วโมง ทาง ทรูวิชั่นส์ ออกอากาศครั้งแรก พ.ศ. 2542

ปัจจุบัน ทรูเอ็กซ์ไซท์ ออกอากาศในระบบ HD ที่ช่อง 118, 340 และช่อง 351 และสามารถรับชมรายการย้อนหลังจากช่องนี้ได้ในรูปแบบวิดีโอสตรีมมิ่งผ่านแพลทฟอร์มออนไลน์ทรูไอดี (ในหมวด TrueVisions NOW) อีกด้วย (บางรายการ)

 รายการที่ออกอากาศ 
โดยแต่ละรายการโดยแบ่งรายการจากต่างประเทศที่กำลังออกอากาศปัจจุบัน รวมไปถึงรายการในอดีตที่เคยออกอากาศทางช่อง True X-Zyte

รายการจากประเทศเกาหลีใต้

ปัจจุบัน
 รันนิ่งแมน
 อินกิกาโย ไลฟ์ เคป็อป
 ไอดอล กดแชะ !
 อินกิกาโย ไลฟ์ เคป็อป
อัปป้า ป๊ะป๋าของหนู
 เอ็นซีทีไลฟ์โอซาก้า
 มอนสตา เอ็กซ์เรย์อดีต
 เอ็กซ์แมน ปริศนาเขาคือใคร (X Man)
 เลิฟเลตเตอร์ (Love Letter)
 สตาร์คิง (Star King)
 ว้าว วันเดอร์ฟูลเวิลด์ (Wow Wonderful World)
 ทีวีเซอร์ไพรส์ (The Ministry of TV Surprise)
 Infinite Challenge
 แฟมิลี่ เอ้าท์ติ้ง (Family Outing)
รายการจากประเทศไทย

ปัจจุบัน
 เจแปนแดนไอเดีย
 ป๋าซ่าพาซิ่ง (ออกอากาศแบบซีซั่น)อดีต
 Dr. Oz Thailand

รายการจากประเทศไต้หวัน

ปัจจุบัน
(ไม่มีโปรแกรม)อดีต
พิสดารทะลุไต้หวัน
เปิดตาแอบดูเอเชีย

รายการจากประเทศญี่ปุ่น
ปัจจุบัน
ทีวีแชมเปี้ยน ศึกชิงแชมป์
มหัศจรรย์คนเข้าครัว
โตเกียวราเมนรสเด็ด
มิวสิคสเตชัน (Music Station)
 แค่ 1 เหรียญก็เจ๋งได้
 สุโก้ย ! เคล็ดไม่ลับอดีต
 100 อันดับฮ๊อตฮิตแดนปลาดิบ
 โกโกริโกะ เกมกึ๋ยส์
 ศึกวัดใจ สไตส์บูชิโด (Challenger of Fire)
 เกมตีราคาสไตส์ยุ่น
รายการจากประเทศสหรัฐอเมริกา

ปัจจุบัน
 ยอดมนุษย์ท้าโชว์ : อเมริกา
 สภาพอากาศระทึก !
 เซียนลุยมันส์...
 ซุปเปอร์คาร์เจ๋ง
 เจาะลึกฮีโร่ตัวจริง
 เด็กใสวัยซ่าส์ ปี 2
 อู่รถขั้นเทพ
 ปริศนายูเอฟโอ...
 ช็อตเด็ดสัตว์โลก !
 คลิปชัวร์หรือมั่ว ?
 ฮีโร่สุดเจ๋ง
 โรงแรมนรก (Hotel Hell)
 กล้องจับเหตุ
 ทิมเบอร์ คิงส์ ราชางานสร้าง
 เด็กซ่าส์ท้าประลอง (Make It big Make It Small)
 ฮา ๆ ขำ ๆ
 กลลวงกับ 3 หนุ่มสุดเจ๋ง
 รถล้ำขับเจ๋ง
 แบร์ กริลล์ ฝึก ถึก โหด
ใครสักคน ต้องทำ!อดีต
 Real TV
 The Cop จับตาสายตรวจ
 เจาะลึกหน่วยปฏิบัติการพิเศษ
 วีระชนคนกล้า
 911 แนนนี่ช่วยได้
 กระตุกต่อมฮาอเมริกา (America's Funniest Home Videos)
 รวมเรื่องเด็ด
 อินไซต์เอดิชั่น (Inside Edtion)
 ปริศนา จริง หรือ มั่ว
 รวมเรื่องสุตช๊อค (Maximum Exposure)
 โคมา หลับมรณะ (The Coma)
 แบบนี้คุณขอมา
 บรึ้น บรึ้น
 เกมล่าท้าพันธุ์ดุ
 ใครหนอจะได้เป็นเจ้าสาว
 ฮาแบบทีวีเซ็นเซอร์ (Bloopers Tv Censcor)
 อุ๊บส์...หลุดคิว (Bloopers)
 ดาราจำเป็น (Candit Camera USA)
 อเมริกา แข่งเก่งแข่งกึ๋น (America Got talent)
 ตะลุยแดนผี (Ghost Advantures)
 เฮฮาวาไรตี้ รายการจากแคนาดา (Just for Laughs)
 แก๊กขำขันเฮฮาหลุดคิว รายการจากแคนาดา (Just for Laughs Gags)
 Fort Voyage
# กระแตเหนือ
กระแตเหนือ  เป็นสัตว์เลี้ยงลูกด้วยนมขนาดเล็กชนิดหนึ่ง อยู่ในอันดับกระแต (Scandentia) ในวงศ์ Tupaiidae

จัดเป็นกระแต 1 ใน 2 ชนิดที่พบได้ในประเทศไทย นอกเหนือจากกระแตใต้ หรือกระแตธรรมดา (T. glis) มีลักษณะคล้ายคลึงกัน แต่กระแตเหนือมีขนสีน้ำตาลเทา ในขณะที่กระแตใต้จะมีขนสีออกน้ำตาลแดง กระแตใต้ตัวเมียมีเต้านม 6 เต้า ขณะที่กระแตเหนือมีเต้านม 4 เต้า มีความยาวตั้งแต่ปลายจมูกจนถึงรูทวาร 13.5-20.5 เซนติเมตร มีอายุยืนเต็มที่ประมาณ 11 ปี

พบกระจายพันธุ์ตั้งแต่ประเทศอินเดีย, พม่า, จีนตอนใต้ และกลุ่มประเทศอินโดจีน ในประเทศไทยพบทั่วทุกภาค ยกเว้นภาคใต้จะพบได้เฉพาะบริเวณเหนือคอคอดกระขึ้นไปเท่านั้นTupaia belangeri
# มิสยูนิเวิร์สแคนาดา
นางงามจักรวาลแคนาดา  เป็นการประกวดความงามในประเทศแคนาดา โดยผู้ชนะจะได้เข้าร่วมการประกวดนางงามจักรวาล

  ประวัติ 
องค์การความงามแคนาดาก่อตั้งโดย แบรนดอน แม็กเลนแนน และได้แต่งตั้ง เดนิส เดวิลา ซึ่งเป็นชาวแคนาดาที่เกิดในประเทศนิการากัว เป็นประธาน โดยเริ่มจัดประกวดมิสยูนิเวิร์สแคนาดามาตั้งแต่ปี 1998 แต่เพิ่งได้รับเอกสิทธิในการส่งผู้ชนะไปร่วมประกวดนางงามจักรวาลเมื่อปี 2002 มิสยูนิเวิร์สแคนาดาคนแรกที่ร่วมเวทีนางงามจักรวาล คือ เลแอน มารี เซซีล ผู้ชนะเลิศในปี 2003 และได้เข้ารอบสิบคนสุดท้ายในการประกวดนางงามจักรวาล 2003

ในปี 2005 นาตาลี เกลโบวา มิสยูนิเวิร์สแคนาดา 2005 ได้รับตำแหน่งนางงามจักรวาล 2005 ที่จัดขึ้นที่ประเทศไทย

 เรื่องอื้อฉาว 

ในปี 2555 องค์การนางงามแคนาดาได้เพิกถอนสิทธิเข้าร่วมประกวดของเจนนา ทาแลกโกวา (Jenna Talackova) หลังจากตรวจพบว่าเธอมิใช่ "หญิงโดยกำเนิด" จึงถูกวิพากษ์วิจารณ์ว่ากลัวผู้ข้ามเพศ (transphobia) ต่อมาวันที่ 24 มีนาคม 2555 โฆษกองค์การแถลงว่า ที่เพิกถอนสิทธิเพราะทาแลกโกวาโป้ปดโดยกรอกใบสมัครว่าเกิดเป็นหญิงแท้ มิใช่เป็นการเดียดฉันท์ผู้ข้ามเพศแต่ประการใด

วันที่ 3 เมษายน 2555 องค์การได้อนุญาตให้ทาแลกโกวากลับเข้าประกวดอีกครั้ง โดยให้เหตุผลว่า "เธอเข้าเกณฑ์ได้รับการยอมรับนับถือทางเพศตามกฎหมายแคนาดา และตามมาตรฐานที่ถือกันในการประกวดประชันอื่น ๆ ในระดับสากล" แต่มิได้ให้รายละเอียดว่า อะไรคือเกณฑ์และมาตรฐานเช่นว่า ในการนี้ พันธมิตรชายหญิงรักร่วมเพศต่อต้านการหมิ่นประมาท (Gay & Lesbian Alliance Against Defamation) หรือแกล็ด (GLAAD) แถลงว่า "องค์การนางงามจักรวาลตัดสินใจถูกแล้ว และได้ดำเนินก้าวย่างอันสำคัญ"

 มิสยูนิเวิร์สแคนาดา 

ปีมิสยูนิเวิร์สแคนาดารัฐตำแหน่งในการประกวดรางวัลพิเศษ 2024 แอชลีย์ คอลลิงบูล รัฐแอลเบอร์ตา 12 คนสุดท้าย  2023 แมดิสัน กวัลติน รัฐออนแทรีโอ2022 อาเมเลีย ทู รัฐบริติชโคลัมเบีย 16 คนสุดท้าย 2021 แทมารา เจมูโอวิช รัฐออนแทรีโอ  2020 โนวา สตีเวนส์ รัฐบริติชโคลัมเบีย  2019 อะลิสซา บอสตัน รัฐออนแทรีโอ 2018 มาร์ตา สแตเปียน รัฐออนแทรีโอ 10 คนสุดท้าย 2017 ลอเร็น โฮว์ รัฐออนแทรีโอ 10 คนสุดท้าย รางวัลชุดประจำชาติยอดเยี่ยม (12 คนสุดท้าย)2016 เซียรา แบร์เชลล์ รัฐซัสแคตเชวัน 9 คนสุดท้าย 2015 ปาโอลา นูเนซ วัลเดซ รัฐออนแทรีโอ 2014 ชาแนล แบคเกนเลห์เนอร์ รัฐออนแทรีโอ รางวัลชุดประจำชาติยอดเยี่ยม (5 คนสุดท้าย)2013 รีซา แซนโตส รัฐแอลเบอร์ตา  2012 ซาฮาร์ บีนีอะซ์* รัฐบริติชโคลัมเบีย ไม่ได้เข้าประกวด  แอดวัว ยามัวห์ รัฐแอลเบอร์ตา 2011 เชลเซ ดูโรเชอร์ รัฐออนแทรีโอ  2010 เยเลนา เซมีคีนา รัฐออนแทรีโอ  2009 มาเรียนา วาเลนเต รัฐออนแทรีโอ 2008 ซาแมนทา ทาจิก รัฐออนแทรีโอ  2007 อินกา สกายา รัฐออนแทรีโอ   2006 แอลิซ แพนีเกียน รัฐออนแทรีโอ 10 คนสุดท้าย  2005 นาตาลี เกลโบวา รัฐออนแทรีโอ นางงามจักรวาล 2005  2004 เวเนสซา ฟีเชอร์ รัฐออนแทรีโอ 2003 เลแอน มารี เซซีล รัฐออนแทรีโอ 10 คนสุดท้าย 
หมายเหตุ:
2012: ซาฮาร์ บีนีอะซ์ไม่สามารถเข้าประกวดนางงามจักรวาล 2012 เนื่องจากมีอาการบาดเจ็บที่เท้า
# คิม ซ็อก-รยู
คิม ซ็อก-รยู (; 25 สิงหาคม ค.ศ. 1983) เป็นอดีตผู้ประกาศข่าวเบสบอลชาวเกาหลีใต้ ทางเคเบิลทีวีบรอดคาสติ้ง ช่องเคบีเอส เอ็น10 아시아 - 2010년 6월 기사 "김석류, My name is..." 10 아시아 - 2010년 6월 기사 "김석류, 야구 아는 여자" 

 ประวัติ 
คิม ซ็อก-รยู เกิดที่โซล ประเทศเกาหลีใต้ ใน ค.ศ. 2002 เธอได้เข้าเรียนคณะมนุษยนิเวศวิทยา มหาวิทยาลัยฮันยัง เอกออกแบบตกแต่งภายใน และใน ค.ศ. 2005 ได้รับทุนนักศึกษาแลกเปลี่ยนที่มหาวิทยาลัยวาเซดะ ประเทศญี่ปุ่น เป็นระยะเวลาหนึ่งปี

ภายหลังจากสำเร็จการศึกษา เธอก็รู้สึกว่าไม่ได้ทำงานตรงกับสาขาที่เรียนมารวมถึงความถนัด โดยได้ทำงานเป็นผู้รายงานข่าวเศรษฐกิจทางช่อง ฮันกุก กยองเจ ทีวี ในช่วงระยะเวลาสั้นๆ และใน ค.ศ. 2007 เธอได้เป็นผู้ประกาศข่าวทางสถานีเคเบิลทีวีช่อง เคบีเอส เอ็น และเริ่มทำงานในระดับอาชีพในสายกีฬา โดยเป็นผู้รายงานทางช่องเคบีเอส เอ็น สปอร์ท เธอเป็นผู้ประกาศข่าวในรายการกีฬาหลายรายการ อาทิ เบสบอลอาชีพเกาหลี, เค-ลีก, วี-ลีก, ลีกเบสบอลเกาหลี และ ซีรึม รวมถึง ทีอาโม ซีรีส์เอ ซึ่งเป็นรายการโทรทัศน์เกี่ยวกับ กัลโช่ ซีรีส์เอ중앙일보 - 2009년 9월 기사 "김석류 아나운서가 말하는 야구 그리고 나" 

จากนั้น เธอก็ค่อยๆกลายเป็นผู้ประกาศข่าวการแข่งขันเบสบอลอาชีพของทั้งสามรายการ일간 스포츠 - 2010년 3월 기사 "김석류에 송지선·홍수아까지 ‘야구장 여신’ 입담 전쟁" 매일경제신문 - 2010년 4월 기사 "‘아테나’ 김석류 vs ‘아프로디테’ 송지선·김민아 아나운서"중앙SUNDAY - 2010년 5월 기사 "인터뷰 끝난 뒤 “부정 탄다” 소금 뿌리던 구단들 끝없는 열정에 이젠 한식구 대접"미디어스 - 2010년 5월 기사 "프로 야구 여성 아나운서 전성시대!?" ซึ่งก่อนหน้านี้ เธอเป็นคนนอกของวงการเบสบอล ก่อนที่เธอจะเป็นผู้เชี่ยวชาญในวงการเบสบอล เธอได้ทำการศึกษาอย่างจริงจัง โดยได้ทำการสัมภาษณ์เป็นจำนวนมากและออกศึกษานอกสถานที่ ใน ค.ศ. 2009 เธอเขียนบทความในคอลัมน์ เจมีซีนึน คิมซ็อก-รยูดา ของหนังสือพิมพ์กีฬา อิลกัน ซือโพซึ รวมถึงได้ทำงานด้านสัมภาษณ์ ตั้งแต่ ค.ศ. 2009 ให้แก่รายการ ไอเลิฟเบสบอล (I Love Baseball) ในขณะที่ต้นปี ค.ศ. 2010 เธอได้ถ่ายทอดประสบการณ์ความก้าวหน้า และการร่วมงานกับรายการเบสบอลผ่านทางหนังสือที่มีชื่อว่า คิมซ็อก-รยูอุย ไอเลิฟเบสบอล레이디 경향 - 2010년 5월 기사 "김석류 아나운서의 여자들이 야구 100배 즐기는 법"스포츠 칸 - 2010년 5월 기사 "‘여신’ 김석류 아나운서가 쓰는 야구와의 연애담"

ในขณะเดียวกัน เดือนเมษายน ค.ศ. 2010 คิมก็ได้กลายเป็นผู้ประกาศข่าวทางช่องเคบีเอสทูทีวี พนปังซง ในรายการ ชอนฮามูจอก ยากูดัน สเปเชียลแมทช์ และได้ทำงานอยู่ในช่วงระยะเวลาหนึ่ง

เธอได้ประกาศถึงการแต่งงานกับนักเบสบอลชื่อ คิม แทคยูน ในเดือนตุลาคม ค.ศ. 2010 และหลังจากนั้นไม่นาน เธอก็ได้ออกจากรายการโทรทัศน์ที่เธอทำอยู่ ก่อนที่จะเข้าสู่พิธีวิวาห์ โดยเธอได้แต่งงานกับ คิม แทคยูน ในวันที่ 12 ธันวาคม ค.ศ. 2010  หลังจากนั้น เธอได้ติดตามสามีของเธอไปเพื่อศึกษาต่อ ณ ประเทศญี่ปุ่น

 หนังสือ 
 ค.ศ. 2010. 김석류의 아이 러브 베이스볼. ชิกงซา. รวม 296 หน้า. ISBN 9788952758521.네이버 책 :: 네이버는 책을 사랑합니다

 รางวัลที่ได้รับ 
 ค.ศ. 2010 อันดับที่ 4 เคเบิลทีวีบรอดคาสติ้ง - รางวัลดาวแห่งปี
# สัตว์รังควาน
สัตว์รังควาน ศัพท์บัญญัติราชบัณฑิตยสถาน  (สืบค้นคำว่า pest) หรือ สัตว์ก่อความรำคาญ  หมายถึงสัตว์หลายชนิดที่รบกวนมนุษย์หรือสิ่งที่เกี่ยวข้องกับมนุษย์ Mirriam-Webster dictionary, 2010. ในความหมายอย่างกว้างอาจรวมถึง หนอนพยาธิ ปรสิต จุลชีพก่อโรค วัชพืช ด้วย ในความหมายที่กว้างที่สุด สัตว์รังควานอาจหมายถึงผู้แข่งขันของมนุษยชาติ

 สัตว์รังควานชนิดไม่มีกระดูกสันหลัง 
thumb|หนอนผีเสื้อทำให้เกิดความเสียหายในพืชสวนไร่นา
thumb|ปลวกทำให้เกิดความเสียหายที่เป็นโครงสร้าง
 แมลง 
 มด แมลงสาบ แมลงวัน ต่อ เป็นสัตว์รังควานในครัวเรือน โดยทั่วไปพวกมันจะกินอาหารของมนุษย์
 เพลี้ย หนอนผีเสื้อ ตั๊กแตน จิ้งหรีด ทำให้เกิดความเสียหายในพืชสวนไร่นา
 เหา หมัด ไรฝุ่น ทำให้เกิดการระคายเคืองผิวหนังได้ทุกประเภท
 ยุง แมลงเซทซี มวนเพชฌฆาต ทำให้เกิดการระคายเคืองและเป็นพาหะนำโรค
 ปลวก แมลงสามง่าม หนอนกินไม้ มดกินไม้ ทำให้เกิดความเสียหายที่เป็นโครงสร้าง
 มอดหนังสือ ด้วงกินพรม ผีเสื้อหนอนเจาะผ้า ทำให้เกิดความเสียหายที่ไม่เป็นโครงสร้าง
 ผีเสื้อยิปซี ทำให้เกิดความเสียหายต่อต้นไม้เนื้อแข็ง

 พยาธิตัวกลม 
 ไส้เดือนฝอยรากปม
 ไส้เดือนฝอยซีสต์ถั่วเหลือง
 ไส้เดือนฝอยซีสต์มันฝรั่ง

 ปรสิต 
 เห็บ
 หิด

 สัตว์รังควานชนิดมีกระดูกสันหลัง 
thumb|นกนางนวลขโมยอาหารของมนุษย์
 สัตว์เลี้ยงลูกด้วยน้ำนม 
 หนูหริ่ง หนูนา และหนูขนาดเล็กชนิดอื่น ๆ ทำให้เกิดการติดเชื้อปรสิต ทำรังในบ้านเรือนและกัดแทะสายไฟฟ้า
 หมาจิ้งจอก พอสซัม แรคคูน หมี กินเศษอาหารจากบ้านเรือน
 กระรอกดิน ตุ่น ทำลายสนามหญ้า
 สุนัขจรจัด แมวจรจัด กินอาหารของมนุษย์และเป็นพาหะนำโรค
 กวางหางขาว ทำให้เกิดปัญหาหลายอย่างในแถบอเมริกาเหนือ
 กระรอกเทา ทำรังในบ้านเรือนและกัดแทะสายไฟฟ้าในแถบบริเตนและไอร์แลนด์

 สัตว์ปีก 
 นกพิราบ นกนางนวล กินอาหารของมนุษย์และเป็นพาหะนำโรค
 นกหลายชนิด อาทิ นกกา กินเมล็ดพืชในไร่นา
 ห่านแคนาดา สัตว์ปีกต่างถิ่น ทำให้เกิดปัญหาหลายอย่างในสหรัฐอเมริกา
# ศึกชิงขุมทรัพย์วังหลวง
ศึกชิงขุมทรัพย์วังหลวง (; พินอิน: Zhuī Yǐng) ภาพยนตร์กำลังภายในสัญชาติฮ่องกง นำแสดงโดย อู๋ เจิ้นหวี่, เจย์ซี ชาน, อู๋ เพ่ยฉือ กำกับโดย อู๋ เจิ้นหวี่, มาร์โก มัก

เนื้อเรื่อง
ในยุคราชวงศ์หมิง ฉางกง สุดยอดฝีมือนอกด่านได้ประลองกับเน่ยหลาน สุดยอดฝีมือชาวมองโกล ฉางกงเป็นฝ่ายยอมแพ้ จึงเข้ามาจงหยวน และได้พบกับซินเอ๋อ นินจาสาว ที่ถูกส่งตัวมาชิงลายแทงสมบัติขององค์ไท้จู่ ปฐมฮ่องเต้ของราชวงศ์หมิง ในขณะที่นางกำลังพลาดท่า ฉางกงได้ช่วยนางไว้ และพาตัวนางกลับไป  5 ปีผ่านไป ที่เมืองเปียนเฉิน ฉางกงได้มาเปิดโรงเตี๊ยมที่นี่ ในขณะที่ซินเอ๋อก็ยังตามหาลายแทงอยู่ แต่ว่าลายแทงกลับไปอยู่กับคุณชายสี่ เจ้าของที่มากมายในเมืองเปียนเฉิน คุณชายสี่แอบหลงรักเสี่ยวเหวิน ลูกสาวบุญธรรมของฉางกงและซินเอ๋อ ต่อมาวันหนึ่ง ความลับของลายแทงถูกเปิดเผย เมื่อใต้เท้ากู่ เจ้าเมืองเปียนเฉินที่แอบหลงรักซินเอ๋ออยู่ ได้ทำนกพิราบสื่อสารติดลายแทงหลุดไป ทำให้คนทั้งแผ่นดินมาตามหาสมบัติที่เมืองเปียนเฉิน รวมทั้งเน่ยหลาน ในขณะที่พวกซินเอ๋อไปหาสมบัติ ฉางเปียนกับเน่ยหลานก็ต้องมาพิสูจน์ฝีมืออีกครั้ง ก่อนที่จะพบว่าแท้ที่จริงแล้วมัน คือ จอบธรรมดา ๆ อันนึงเท่านั้นเอง

นักแสดง
 อู๋ เจิ้นหวี่ รับบทเป็น ฉางกง
 เจย์ซี ชาน รับบทเป็น คุณชายสี่
 อู๋ เพ่ยฉือ รับบทเป็น ซินเอ๋อ
 เซี่ย นา รับบทเป็น เสี่ยวเหวิน

เบื้องหลัง
ศึกชิงขุมทรัพย์วังหลวง เป็นภาพยนตร์กำลังภายในปนตลกแบบล้อเลียน ที่ร่วมกำกับฯและนำแสดงโดย อู๋ เจิ้นหวี่ นักแสดงที่มีชื่อเสียงชาวฮ่องกง โดยเป็นภาพยนตร์ตลกแบบล้อเลียนบุคคลในแวดวงบันเทิงของฮ่องกงต่าง ๆ ไม่ว่าจะเป็น เฉินหลง, หลิว เต๋อหัว, เจ็ท ลี, เซียะ ถิงฟง, เจย์ โชว หรือเยิ่น เสียนฉี

ภาพยนตร์ไม่ได้เข้าฉายในโรงภาพยนตร์ในประเทศไทย แต่ออกจำหน่ายเป็นดีวีดีและวีซีดี และฉายทางโทรทัศน์เป็นครั้งแรกทางช่อง 7 ในวันพุธที่ 4 เมษายน พ.ศ. 2555 เวลา 08.25 น.Tracing Shadow  ภ. จีน “ศึกชิงขุมทรัพย์วังหลวง” (TRACING SHADOW) จากช่อง 7
# แฟลกเจลลา
REDIRECT แฟลเจลลัม
# เซกิงาฮาระ
เซกิงาฮาระ  เป็นเมืองที่ตั้งอยู่ในอำเภอฟูวะ จังหวัดกิฟุ เป็นสถานที่เกิดเหตุการณ์ยุทธการที่เซกิงาฮาระในวันที่ 21 ตุลาคม ค.ศ. 1600 ซึ่งนำไปสู่การจัดตั้งรัฐบาลโชกุนของโทกูงาวะ อิเอยาซุ

thumb|ศาลาว่าการเมืองเซกิงาฮาระ
# เทอร์พีน
เทอร์พีน  เป็นไขมันที่ประกอบขึ้นจากหน่วยไอโซพรีน (Isoprene) ซึ่งมีคาร์บอน 5 อะตอม พบมากในน้ำมันหอมระเหยในพืช โดยเฉพาะจากสนโคนิเฟอร์,Merriam-Webster Online Dictionary ซึ่งสร้างขึ้นเพื่อตอบสนองต่อแมลง มีกลิ่นแรง แบ่งเป็นกลุ่มย่อยได้ตามจำนวนของไอโซพรีนในโมเลกุล ตัวอย่างที่เป็นที่รู้จักดีคือเมนทอล (Menthol)
 อ้างอิง
# วงศ์ปลาปักเป้ากล่อง
วงศ์ปลาปักเป้ากล่อง หรือ วงศ์ปลาปักเป้าเหลี่ยม (วงศ์: Ostraciidae) เป็นวงศ์ของปลากระดูกแข็งทะเลวงศ์หนึ่ง ใช้ชื่อวิทยาศาสตร์ว่า Ostraciidae ในอันดับปลาปักเป้า (Tetraodontiformes)

ลักษณะของปลาในวงศ์นี้ จะมีรูปทรงป้อมเป็นรูปสี่เหลี่ยม  รูปทรงและการเคลื่อนไหวจะมีความคล่องแคล่วกว่าปลาปักเป้าในวงศ์อื่น  และมักจะมีขนาดเล็ก มีสีสันลวดลายสวยงาม  เกล็ดเป็นรูปทรงหกเหลี่ยมเรียงตัวต่อกันปลาปักเป้ากล่อง Boxfishes (วงศ์ Ostraciidae)

อีกทั้งปลาในวงศ์นี้มีพิษที่ต่างออกไปจากปลาปักเป้าในวงศ์อื่น กล่าวคือ มีสารพิษชนิดออสทราซิท็อกซิน (Ostracitoxin) ที่ผลิตขึ้นมาจากต่อมที่ผิวหนัง และสามารถขับออกมาพร้อมกับเมือกที่หุ้มตัวอยู่  ซึ่งสามารถละลายในน้ำได้ ซึ่งพิษชนิดนี้จะเป็นพิษกับปลาด้วยกัน ทำให้ปลาอื่นที่อยู่บริเวณเดียวกันเมื่อได้รับสารพิษตายได้ ซึ่งจะขับออกมาเมื่อได้รับความเครียดหรือตื่นตกใจ อันเป็นกลไกลหนึ่งในการป้องกันตัว

ปลาปักเป้ากล่อง มีการกระจายพันธุ์เฉพาะในทะเลเท่านั้น ตั้งแต่มหาสมุทรแอตแลนติก, อินเดีย และแปซิฟิก พบทั้งหมด 33 ชนิด ใน 9 สกุล (ดูในตาราง) บางชนิดอาจมีระยางค์แหลม ๆ ยื่นออกมาเหนือบริเวณส่วนแลดูคล้ายเขาด้วย ในน่านน้ำไทยพบด้วยกัน 3 ชนิด อาทิ ปลาปักเป้ากล่องเหลืองลายจุดดำ (Ostracion cubicus)วรเทพ มุธุวรรณ ดร., คลินิกโรคสัตว์ทะเล หน้า 130-131 นิตยสาร Aquarium Biz ปีที่ 2 ฉบับที่ 22: เมษายน 2012

โดยคำว่า Ostraciidae นั้นมาจากภาษากรีกคำว่า "ostracum" หมายถึง "เปลือกหอย"The Puffers Called Box-, Cowfishes, family Ostraciidae
# เจ้าพ่ออุลตร้า
เจ้าพ่ออุลตร้า  เป็นนักรบอุลตร้าที่มาจากดวงดาวอื่นที่ปรากฏในอุลตร้าแมนเอชตอนที่ 27 โดยมีร่างทรงชื่อว่า ซานตาคลอส เป็นหัวหน้าสูงสุดของหน่วยพิทักษ์อวกาศในบรรดาพี่น้องอุลตร้าแมน และเป็นนักรบระดับตำนานที่สมัยก่อนเคยได้ร่วมสู้ 

ข้อมูลจำเพาะ
 ชื่อ : อุลตร้าแมนเคน
 สัญชาติ : ชาวดาว M-78
 ความสูง : 45 เมตร
 น้ำหนัก : 50,000 ตัน
 อายุ : 160,000 ปี
 ความเร็วในการบิน : 15 มัค
 ความเร็วในการวิ่ง : 1,000 กิโลเมตร
 ความเร็วในการเคลื่อนที่ในน้ำ : 200 น็อต
 มาโลกครั้งแรก : ค.ศ. 1972
 พลังกระโดด : 500 เมตร
 พลังหมัด : 100 กิโล (สามารถทำลายดาวเคราะห์ขนาดเล็ก)
 พลังเตะ : มีพลังทำลายล้างมากกว่าระเบิดอะตอมมิคถึง 10 เท่า
 ตำแหน่ง : หัวหน้าสูงสุดของหน่วพิทักษ์อวกาศ
 ร่างมนุษย์ : ซานตาคลอส
 อุปกรณ์แปลงร่าง : ไม่มี
 ท่าไม้ตาย : ฟาเธอร์ช็อต,เครสเซ็นช็อต,อุลตร้าฮอร์น
# โดนี
โดนีเบอร์ อเล็กซานเดอร์ มารานกอน  เกิดวันที่ 22 ตุลาคม ค.ศ. 1979 ที่ประเทศบราซิล โดนี เป็นหนึ่งนักฟุตบอลอายุมากกว่า 30 ปี ที่ยังเล่นอยู่ในทีมชาติ บราซิล ในปัจจุบัน เขาได้เล่นให้กับ สโมสรฟุตบอลลิเวอร์พูล โดยเล่นในตำแหน่ง ผู้รักษาประตู

 แหล่งข้อมูลอื่น 

 Profile on Official Liverpool Website
 Soccerway Profile
# ไกลโคโปรตีน
ไกลโคโปรตีน  เป็นองค์ประกอบหลักของโปรตีนที่หลั่งออกนอกเซลล์ และโปรตีนที่เป็นองค์ประกอบของเยื่อหุ้มเซลล์ โดยเป็นโปรตีนที่เชื่อมต่อกับโอลิโกแซคคาไรด์ มีหน้าที่ที่หลากหลายในสิ่งมีชีวิต พบในโมเลกุลที่เป็นโครงสร้าง เช่น คอลลาเจน ไฟบริน โมเลกุลสำหรับขนส่งวิตามิน ไขมัน แร่ธาตุต่างๆ ตัวรับสัญญาณจากฮอร์โมน ส่วนที่จดจำระหว่างเซลล์ข้างเคียงหรือระหว่างไวรัสกับเซลล์เจ้าบ้าน โมเลกุลที่เกี่ยวข้องกับระบบภูมิคุ้มกัน เช่น อิมมูโนโกลบูลิน (Immunoglobulin) เอนไซม์บางชนิดเช่น โปรตีเอส (Protease) ไฮโดรเลส (Hydrolase) สารคัดหลั่งต่างๆ เช่น มูซิน (Mucin) เลกทิน (Lectin) หรือซีเลกทิน (Selectin) ซึ่งมีบทบาทในการจดจำเซลล์เป้าหมายของเชื้อก่อโรค 
 หน้าที่ 
 + ตัวอย่างหน้าที่ของไกลโคโปรตีน :Robert K. Murray, Daryl K. Granner & Victor W. Rodwell: "Harper's Illustrated Biochemistry 27th Ed.", McGraw-Hill, 2006 หน้าที่ ไกลโคโปรตีน โมเลกุลโครงสร้าง คอลลาเจน สารหล่อลื่นและป้องกัน มูซิน โมเลกุลขนส่ง ทรานเฟอริน, เซรูโลพลาสมิน ภูมิคุ้มกัน แอนติบอดี, histocompatibility antigens ฮอร์โมน Human chorionic gonadotropin (HCG), thyroid-stimulating hormone (TSH) เอนไซม์ หลายชนิด เช่น อัลคาไลน์ฟอสฟาเตต ตำแหน่งจดจำระหว่างเซลล์ มีหลายชนิด เช่น ระหว่าง อสุจิ–โอโอไซต์), ไวรัส–เซลล์, แบคทีเรีย–เซลล์, และฮอร์โมน–เซลล์ โปรตีนต่อต้านการเยือกแข็ง Certain plasma protein ใน coldwater fish ปฏิสัมพันธ์กับคาร์โบไฮเดรตเฉพาะ เลกติน ซีเลกติน แอนติบอดี ตัวรับ มีหลายชนิดที่เกี่ยวข้องกับการออกฤทธิ์ของฮอร์โมนและยา ส่งผลต่อการม้วนตัวของโปรตีน คาลเนกซิน, คัลเรติคูลิน ควบคุมพัฒนาการ Notch และโปรตีนที่คล้ายกันซึ่งมีบทบาทสำคัญต่อพัฒนาการ  Hemostasis และการแข็งตัวของเลือด ไกลโคโปรตีนที่ผิวของเกล็ดเลือด
 อ้างอิง
# แมต บลูม
แมททิวส์ เจสัน บลูม (Matthew Jason Bloom) เกิดวันที่ 14 พฤศจิกายน ค.ศ. 1972 ผู้บรรยาย, ผู้ฝึกสอน, อดีตนักมวยปล้ำอาชีพและนักเล่นเนชันแนลฟุตบอลลีกชาวอเมริกัน เคยปล้ำให้กับWWE และสมาคมญี่ปุ่นนิวเจแปนโปรเรสต์ลิง(NJPW)

ปี 2012 ได้เปิดตัวในรอว์ 2 เมษายน โดยชนะอเล็กซ์ ไรลีย์Lord Tensai Revealed (WWE) ในรอว์ 7 พฤษภาคม ได้จับคู่กับแดเนียล ไบรอันชนะซีเอ็ม พังก์ ในแฮนดิแคป 2 รุม 1 ในรอว์ 4 มิถุนายน ได้แพ้ให้จอห์น ซีนา เป็นความพ่ายแพ้ครั้งแรกของเขาอีกด้วย เขาได้เข้าร่วมปล้ำมันนีอินเดอะแบงก์ (2012)เพื่อกระเป๋าสิทธิ์ในการชิงแชมป์โลกเฮฟวี่เวทโดยเป็นดอล์ฟ ซิกก์เลอร์ที่ชนะ ต่อมาได้คู่กับโบรดัส เคลย์ และได้ตั้งชื่อทีมท็อนส์ออฟฟังก์ ก่อนจะมาทำหน้าที่เป็นผู้บรรยายใน NXT เมื่อวันที่ 7 สิงหาคม 2014 ทาง WWE ได้ปล่อยคลิปวิดีโอบล็อกของเขา ซึ่งพูดถึงอนาคตของ WWE และศูนย์พัฒนาศักยภาพ WWE Performance Center ในออร์แลนโด, ฟลอริดา โดยเผยด้วยว่าเขารีไทร์เลิกปล้ำบนสังเวียนแล้วและตอนนี้เขากำลังเป็นเทรนเนอร์คอยฝึกเหล่าสตาร์ทั้งหลายที่เป็นอนาคตของ WWEhttp://www.wrestleview.com/wwe-news/53377-details-on-who-will-be-replacing-bill-demott-for-nowhttp://pwinsider.com/article/93833/wwe-announces-two-appointments-in-running-nxtdevelopmental.html?p=1

แชมป์และรางวัล
Impact Zone Wrestling
IZW Heavyweight Championship (1 time)
Elite Xtreme Wrestling
EXW Tag Team Championship (1 time)1
New Japan Pro Wrestling
IWGP Tag Team Championship (2 times) – with Travis Tomko (1) and Karl Anderson (1)
G1 Tag League (2007) – with Travis Tomko
G1 Tag League (2009) – with Karl Anderson
New Japan Cup (2006)
Power Pro Wrestling
PPW Heavyweight Championship (1 time)
PPW Young Guns Championship (1 time)
Pro Wrestling Illustrated
PWI ranked #32 of the top 500 singles wrestlers in the PWI 500 in 2001
Pro Wrestling Noah
GHC Tag Team Championship (1 time) – with Karl Anderson
World Wrestling Federation
WWF Intercontinental Championship (1 time)
Wrestling Observer Newsletter
Tag Team of the Year (2011) – with Karl Anderson

1After winning the championship, Bernard held the title by himself.